Odense Adresse-Contoirs Efterretninger, 1847-04-06
Den 13 Novbr. J Sagen om Mølletrang blev oplæst og vedtaget saalydende Erklæring: "J Anledning af de fra forskjellige Entrepreneurer indgivne og med Repræs. Anbefaling understøttede Ansøgninger om Bevilling til Vind- og Dampmølle-Anlæg her i Odense, har det Kgl. General-Toldkammer- og Commerce-Collegium, efter at have modtaget Oplysning fra herværende Toldvæsen om Kornformalingen paa de omliggende Landboemøller i Aarene 1845 og 1846 og ved rubriceret Formening fra Brændeviinsbrændere, Bagere og Handlende i Odense, hvorvidt Mølletrang heri Byen finder Sted, oversendt disse Oplysninger til Stiftamtet, ifølge denne Authoritets Forlangende af 29 August d. A., for at Communalbestyrelsen dertil kunne meddele sine bemærkninger. Repræs skulde i den Anledning tillade sig at ledsage disse Actstykker, som herved remitteres, med nedenskrevne Betænkning. Det Spørgsmaal om Odense Kjøbstad, med sine henved 11,000 Jndbyggere er berettiget paa sin egen Grund og Jurisdiction at see sig forsynet med den fornødne Mølle kraft til Formaling af sit Brændings- og Brød=Korn, samt Meel og Gryn, deels til Jndvaanernes egen Fornødenhed, og deels til Forædling og Udførsel, dependerer efter Reprs. Formening ingenlunde af en Undersøgelse, om Byen i saa Henseende kunne behjelpe sig med de nærmere eller fjernere Landboemøller; men vi formeene derimod, at Spørgsmaalet allerede fra Alders Tid har fundet sin Løsning i en ubestridelig Ret for Kjøbstæderne til, uafhængig af Landboe-Forholdene, at forsyne sig med egne Møller til Korn-Formaling; thi foruden det, at denne Rettighed igjennem flere Seeler factisk er constateret derved, at saa at sig alle Danmarks Kjøbstæder, Odense Bye alene undtaget, har sine egne Bye-Møller, saaledes er denne, i Kjøbstædernes Tarv rodfæstede Berettigelse, forudsat som en selv forstaaelig Sag og hvorom vi i fornødent Fald kunne paavise mangfoldige Lovbestemmelser og Collegial=Resolutioner Vi ansee det overflødigt at deducere denne Kjøbstad=Berettigelse ved en omstændelig Udvikling af Retsforholdet imellem Kjøbstad- og Landboestanden, fordi Rettigheden ikke med Grunde kan bestrides, og vi skulle derfor indskrænke os til, blandt Lovgivningens mangfoldige Beviser for Sætningens Rigtighed, at henholde os til General-Toldkammerets Betænkning af 1 Juni 1830; det Kongl. danske Cancellie-Skr. af 10 f. M., samt de Kongl. Resolutioner af 29 Septbr. 1829 og 3 Juni 1830, hvorved det authentisk er godtgjort, at Kjøbstæderne, eller Entrepreneurer af Kjøbstad=Møller have Adgang til Concessioner for Mølle-Anlæg af de nyere og bedre Constructioner, og at derved ikke er andet at tage i Betragtning end, naar flere Supplicanter melde sig, at de fortrinlig skulle considereres, af hvis Anlæg det Offentlige kunne vente sig den største Fordeel og Nytte. Det er i disse collegiale og kongelige Resolutioner netop udtalt og forudsat, in Specie Resolutionen af 29 Septbr. 1829, at man ville bevirke og befordre slige Kjøbstad Mølle-Anlæg for at see Kornvarer forædlede til Udførsel; men da det nu, deels ved de til Genereral-Toldkammeret indsamlede Rubrik=Formeninger, hvor disse ved 23 Attester ere notabinerede, og deels ved den herved følgende Attest af 7 Octbr. f. A. fra henved et Par Hundrede, af Byens Borgere er godtgjort, at end ikke den allernødvendigste Formaling betimelig kan præsteres paa LandboeMøllerne i Omegnen og langt mindre Korn-Formaling til Udførsel i forædlet Tilstand, saa fremgaaer det af hine kongelige og collegiale Rescripter og Respousa, at Odense By, som slet ingen Møllebrug har paa egen Grund, er trængende og berettiget til at see saadanne opførte uden Hinder eller Paavirkning af Landboeforholdene. Naar Talen er om nye Mølle-Anlæg paa Landet, blive jo Kjøbstæderne i Reglen ignorerede og anseete som ikke stemmegivende i slige Tilfælde, det samme maa retfærdigviis ogsaa blive Reglen hvor Talen er om Mølle-Anlæg paa Kjøbstad Grund. Landboe- og Kjøbstadforholdene staae i saa Henseende afhængige af hinanden og det vil ikke med nogen Retsgrund kunne fordres, at en Kjøbstads Ret og Fornødenhed skulle underordnes Landboemøllers Jnteresse og nægtes egne Møllebrug under et vedvarende Afhængighedsforhold og Formynderskab af Jnteresser, der ere Kjøbstad Communens ganske uvedkommende. Ved at nødsage og tvinge Kjøbstad-Jndvaanerne at tye ud i Landboe-Jurisdictionerne for at faae sit Korn formalet, bliver ogsaa Communen indirecte fornærmet, i det den derved taber en Vindskibelighed inden sine egne Porte, der, hvad de communale Byrder angaaer, var den vigtig at besidde, medens Byen, istedetfor dette Gode, bliver vderligere skatskyldig og afhængig af Landboestanden. At her i Odense er en total Mølletrang, saasom Byen er saa stedmoderlig behandlet, at den slet ingen Mølle har paa sin egen Grund, er en ubestridelig Sandhed, og at denne Trang ikke kan af hjelpes ved den 1/4 Miil fra Odense opførende Veirmølle, udenfor Byens Jurisdiction, er lige saa vist, medens det overhovedet jo er en expedit Sag, at Kjøbstad=Indbyggerne, der i Reglen ikke eie Befordringstøi, ere saare slet tjente med at henvises til Landboe-Møllerne, nærmere og fjernere fra Byen. En saadan Affærdigelse af Communens Ret og Adkomst til at erholde høist fornødne Mølle Anlæg paa egen Grund, alene til Begunstigelse og uretfærdig Fordeel for Landboe-Møller, der Jntet yde til Communens Onera, formeene vi at ville være høist uforsvarlig, og vi maa derfor, i Henhold til vore tidligere Erklæringer paa de over Mølle-Anlæg paa Byens Grund indgivne Ansøgninger, udbede os Magistratens kraftige Medvirkning til Communens Tarv i denne saa vigtige Sag, Extracter af Kæmner- og Jndqvarterings=Regnskaberne for Juli Qvartal fremlagdes og bleve gjennemgaaede: Jntet fandtes for Tiden derved at erindre. - Markcommitteen fremlagde de over "Grønløkken afholdte Auctionsforretninger, hvorefter Leiesummen er udbragt til 1549 Rbd. 3 Mk. For sit vedkommende approberede Repræs. Forretningen. - Nogle Regninger bleve gjennemgaaede og billigede af Repræs., samt flere Ansøgninger og Adgang til borgerlig Næringsbrug forsynede med de derover forlangte Erklæringer. (14 Medlemmer vare mødte).